Bagad de Lann-Bihoué - Wikipedia

# Bagad de Lann-Bihoué

### vanuit Wikipedia, die vrye ensiklopedie.

Die Bagad de Lann-Bihoué is die bekendste van die Bretonse bagad-groepe en word in 1952 op die Franse vloot- en lugmagbasis van Lann-Bihoué naby Lorient (département Morbihan) gestig. Sedert 1956 verteenwoordig die groep van 35 musikante die Nasionale Vloot van Frankryk en staan nou wêreldwyd bekend as bewaarders van die kulturele erfenis van die Bretagne.

Die lede van die groep (wat sedert 2001 ook dames insluit) is uitstekende spelers van die biniou braz of cornemuse écossaise (Skotse doedelsak), die bombarde ('n oosterse voorloper van die hobo wat tydens die kruistogte na Europa ingevoer word en nou verwant is aan byvoorbeeld die Marokkaanse raïta), caisses claires en percussions (slagwerk). Hulle tree gereeld in Frankryk en die buiteland op en het ook 'n aantal CD-langspelers vrygestel.

Op 27 Maart 2004 is die Bagad de Lann-Bihoué deur die Franse Poskantoor (La Poste) met 'n eie posseël vereer.

## [wysig] Eksterne skakels

Die webwerf van Le Bagad de Lann-Bihoué

Ontsluit van "http://af.wikipedia.org../../../b/a/g/Bagad_de_Lann-Bihou%C3%A9_baf4.html"

Kategorie: Bretagne

##### Views

- Artikel
- Bespreking
- Huidige wysiging

##### Soek

##### Ander tale

- Français